DeMarco Murray

**DeMarco Murray** (født 12. februar 1988 i Las Vegas i Nevada) er en tidligere amerikansk fotball running back som spilte i National Football League (NFL) i syv sesonger. Han ble utvalgt til Pro Bowl tre ganger og All-Pro førstelag én gang, og var NFL Offensive Player of the Year i 2014 da han ledet ligaen i både yards og touchdowns på løp.

Murray spilte college football ved Oklahoma og ble draftet av Dallas Cowboys i tredje runde i NFLs draft i 2011. Etter fire sesonger med Cowboys spilte han for Philadelphia Eagles i én sesong og Tennessee Titans i to. Han er for tiden running backs coach ved Oklahoma.

## High school-karriere
Murray gikk på Bishop Gorman High School i Las Vegas, Nevada, hvor han spilte amerikansk fotball, basketball og drev med friidrett. Han ble utvalgt til All-Conference tre år på rad for sine prestasjoner i amerikansk fotball. Mens han gikk på Gorman vant laget hans sin conference tre ganger. Som senior i 2005 hadde han 1 947 yards og 27 touchdowns på løp, og tok imot 22 pasninger for 624 yards og syv touchdowns. Han ble utpekt til All-State og Sunset Region Offensive Player of the Year i 2005. Han spilte også basketball ved Gorman, med 6,9 poeng per kamp, og laget vant delstatsmesterskapet i 2005. Han ble sett på som høyt ettertraktet rekrutt i basketball. I friidrett løp Murray 100 meter og var med på laget for 4 × 100 meter stafett.

Murray ble sett på som en av årets beste running backs og fikk tilbud fra Miami (FL), Penn State, og Texas A&M, med flere. Han valgte Oklahoma over Southern California under U.S. Army All-American Bowl i 2006.

## College-karriere

Murray spilte college football for Oklahoma Sooners fra 2006 til 2010.

### 2006–2007
Murray var en rødtrøye i 2006-sesongen.
I sin første kamp for Oklahoma Sooners den 1. september 2007, mot North Texas Mean Green, løp Murray for 87 yards og fem touchdowns, o gble den første spilleren i skolens historie til å score fire touchdowns i en halvdel i sin debut. Den 15. september 2007 mot Utah State satte Murray en skolerekord med en 92-yard touchdown på løp som nykommer, som også er tredje lengs i Oklahomas historie. I kampen mot Tulsa hadde han to til touchdowns på løp, samt en touchdown på kick return. Under Red River Showdown, den årlige kampen mot rivalene Texas Longhorns, avsluttet han kampen med 128 yards på løp med én touchdown. Han avsluttet sesongen med 764 yards på løp og tangerte Adrian Peterson freshmanrekord for touchdowns på 15 i 2007. Under vinterprøver i 2017 løp han 40-yard dash på 4,40 (kjappest på laget) og hadde et vertikalt hopp på .

### 2008–2010
Murray startet 2008-sesongen med 124 yards på løp og to touchdowns mot Chattanooga Mocs. Mot Kansas State Wildcats den 25. oktober hadde han 104 yards og to touchdowns på løp, samt 63 yards og to touchdowns fra pasninger. Ved sesongslutt hadde han forbedret på fjoråret, med 1 002 yards på løp med 14 touchdowns, og 31 mottatte pasninger for 395 yards og fire touchdowns.

Murrays beste kamp i 2009-sesongen kom allerede i andre uke, mot Idaho State. He hadde han 101 yards på 12 løp med 2 touchdowns, og 40 yards på to pasninger. Hans svakeste kamp var mot Texas Longhorns den 17. oktober, da han hadde fem forsøk på løp som endte med −3 yards samlet. Han gjorde opp for det med 116 yards på 8 mottatte pasninger. I Sun Bowl 2009 mot #19 Stanford hadde han 20 løp for 27 yards og en touchdown i en 31–27 seier.

Han avsluttet 2009-sesongen med 705 yards på 171 løp med 8 touchdowns, og 522 yards fra 41 pasninger med fire touchdowns.

Murray startet 2010-sesongen med 208 yards på løp, sitt høyeste i sesongen, mot Utah State. Mot Iowa State den 16. oktober hadde Murray 112 yards og to touchdowns på løp, og forbigikk med det Steve Owens for flest touchdowns ved University of Oklahoma med 58. I sin første kamp i college, mot Connecticut i Fiesta Bowl 2011, hadde han 93 yards og én touchdown på løp. Han avsluttet sesongen med 1 214 yards og 15 touchdowns på løp, samt 594 yards og fem touchdowns fra pasninger.

I løpet av sin college-karriere hadde Murray nådd 63 touchdowns totalt, og var den femte spilleren i Big 12 Conferences historie til å nå 60 touchdowns i en karriere.

Sammenlagt hadde Murray 3 685 yards (4,86 per forsøk) og 50 touchdowns på løp, 157 mottatte pasninger for 13 touchdowns og 1 462 kickoff return yards med to touchdowns.

Murray ble utvalgt til Academic All-Big 12 fire ganger i sin karriere, og ble uteksaminrt med en grad i "communications" og en double minor i forretningsvirksomhet og afrikansk-amerikanske studier.

### Statistikker

### Rekorder ved University of Oklahoma
* Tidligere leder for poeng totalt (390); slått av kicker Michael Hunnicutt i 2014.
* Touchdowns totalt (65)
* Yards totalt (6 718)
* Mottatte yards for en running back (1 571)
* Kickoff return yards i snitt (27,6)

## Profesjonell karriere

### Dallas Cowboys
Murray ble draftet av Dallas Cowboys i tredje runde (#71) av NFLs draft i 2011. Murray var den sjette spilleren i sin posisjon (running back) til å bli plukket opp i draftet.

#### 2011-sesongen: Nykommer

Murray signerte en 4-årig kontrakt verdt $2,97 millioner med en signeringsbonus på $622 000 den 29. juli 2011.

Murray startet sin sesong som nykommer som tredje running back bak starteren Felix Jones og Tashard Choice. Mellom uke 1 og 4 hadde Murray 39 yards på 14 løp (2,78 yards på løp) med tre mottatte pasninger for 16 yards. Den 16. oktober reiste Cowboys til Gillette Stadium for en kamp mot New England Patriots. Felix Jones ble slått ut med en ankelskade som gav Murray flere muligheter i kampen. Han avsluttet dagen med 11 løp for 34 yards, samt én mottatt pasning for syv yards.

Uken etter, mot St. Louis Rams, var Felix Jones satt på sidelinjen på grunn av ankelskaden han pådro seg uken før. Tashard Choice ble utpekt til kampstarter mens Murray var andre running back. Han løp for 253 yards på 25 løp mot Rams, og slo Emmit Smiths rekord for en Cowboys running back på 237 yards (satt mot Philadelphia Eagles den 31. oktober 1993). Dette inkluderte en 91-yard touchdown som var den lengste i 2011-sesongen, og nest lengst i Cowboys' historie bak Tony Dorsetts NFL-rekord på 99 yards i januar 1983. Han satte også andre rekorder i kampen, som en rekord for yards på løp av en nykommer i Cowboys, tidligere holdt av Dorsett (206 yards i 1977) og 10,1 yards per løp, også en Cowboys-rekord for spillere med 20+ løp. Han hadde 10. flest yards på løp i ligaens historie, nest flest yards på løp i en kamp av en nykommer i ligaens historie, nest lengst touchdown på løp som en spillers første touchdown på løp i ligaens historie, og flest yards på løp av en running back tillatt av Rams i klubbens historie. Murray ble utpekt til Rookie of the Week og FedEx Ground NFL Player of the Week. Etter kampen ble Tashard Choice kuttet fra spillerstallen, og Cowboys satt igjen med to friske running backs, nykommerne Phillip Tanner og Murray, mens Felix Jones fremdeles var ute med skade.

Murray fikk sin første start i NFL mot Philadelphia Eagles i uke 8. I uke 8 og 9 hadde Murray totalt 213 yards på 30 løp (7,1 i snitt) og 45 yards på 5 pasninger. Med sin andre kamp med 100+ yards på løp i sesongen ble Murray den første Cowboy-spilleren siden Julius Jones i 2004 med flere kamper som nykommer med 100+ yards på løp. Med 466 yards på løp i de tre siste kampene tangerte Murray Eric Dickerson for 5. flest av en nykommer i NFL over tre kamper. Rekorden på 577 ble satt av Mike Anderson med Denver Broncos i 2000. Det er en rekord blant Cowboys-spillere, 20 mer enn Emmitt Smith hadde i sin MVP-sesong i 1993.

Fra uke 10 til 13 hadde Murray 333 yards på 79 løp (4,21 per løp) med 109 yards fra pasninger og én touchdown på løp, mens Cowboys gikk 3–1 i samme strekk. I uke 10 mot Buffalo Bills hadde Murray sin første fumble, men plukket den opp selv. I uke 14 mot New York Giants hadde Murray 25 yards på 5 løp og én pasning for 6 yards før han pådro seg en brist i høyre ankel som satte en stopper for nykommersesongen hans. Murray ble utpekt til NFL Rookie of the Month i november.

Ved slutten av 2011-sesongen ledet Murray alle nykommerne i NFL (med 40+ løp) i yards per løp (5,5), yards per kamp (69,0), yards på løp (897) og var nummer to på løp med 164 (Daniel Thomas hadde 165). Murray tangerte for alle nykommere for touchdowns på løp med 2; Carolina Panthers' quarterback og Rookie of the Year i 2011 Cam Newton ledet med 14 touchdowns på løp. Murray var også #14 i mottatte pasninger blant nykommere og #2 blant running backs med 26 mottatte pasninger. Han var #4 i mottet yards blant running backs nykommere med 183. Blant alle running backs i NFL var Murray, som startet 7 av sine 12 kamper, tangert for nest høyest yards på løp for en running back med 60+ løp bak Darren Sproles' 6,9 yards per løp. Murrays 897 yards på løp var #22 blant alle running backs i NFL og #9 i NFC. I kamper hvor Murray hadde ballen 20+ ganger gikk Cowboys 5–0, mot 2–5 når han ikke fikk ballen 20+ ganger. I de fem kampene hvor Murray hadde ballen minst 20 ganger hadde startende quarterback Tony ROmo i snitt en passer rating på 112,10 med 246,6 yards per kamp og 12 touchdownpasninger med 2 interceptions og en pasningsprosent på 66,99%.

#### 2012-sesongen

Murray startet 2012-sesongen sterkt med20 løp for 131 yards i en 24–17 seier over New York Giants. Over de neste tre kampene hadde han 41 løp for 106 yards og en touchdown samt 14 mottakelser for 105 yards. I uke 6 mot Baltimore Ravens løp Murray for 93 yards på 14 løp før han forstuet ankelen. Han ble plassert på sidelinjen for seks kamper på grunn av skaden. I uke 13 løp Murray for 83 yards og en touchdown på 23 løp mot Philadelphia Eagles. Uken etter mot Cincinnati Bengals fikk Murray sin sesongs tredje touchdown med kun 53 yards på 21 løp. Dette var den åttende kampen på rad hvor Cowboys vant mens Murray fikk ballen 20+ ganger som startende running back.

Til tross for å kun ha spilt i 10 kamper avsluttet Murray sesongen med 161 løp for 663 yards. Hans 4,1 yards per løp var hans karrieres laveste. Han hadde også 251 yards fra 35 pasninger og fire touchdowns totalt i sesongen.

#### 2013-sesongen

Murray startet 2013-sesongen med 86 yards mot New York Giants i sesongåpningen, og 25 yards mot Kansas City Chiefs i uke 2. I uke 3, den andre gangen Murray møtte St. Louis Rams i sine tre år hadde han totalt 203 yards og én touchdown, 175 yards fra 26 løp og 28 fra tre pasninger. Dette var andre gangen han løp for over 175 yards mot St. Louis' forsvar.

I uke 6 mot divisjonsrivalen i NFC East Washington Redskins pådro Murray seg en MCL-strekk som plasserte ham på sidelinjen de to neste kampene. Nykommeren Joseph Randle tok over for Murray ettersom at andre running back Lance Dunbar også var ute med en skade.

Med sin retur fra skade i uke 9 løp Murray kun for 31 yards på fire løp i en kamp hvor Dallas satset på å gå gjennom luften mot Minnesota Vikings. Til tross for en svak retur plukket det seg opp for Murray ut sesongen, da 61% av hans yards på løp kom i andre halvdel av sesongen.

Etter sesongens siste kamp fikk Murray en bot på $21 000 for å ha ledet med hjelmen i en kollisjon med Eagles' defensive lineman Damion Square.

Murray avsluttet en produktiv sesong som #11 i yards totalt med 1 471 til tross for å ha gått glipp av to kamper med skade. Han hadde 217 løp for 1 121 yards og 9 touchdowns, karriererekorder i alle kategorier, og var D-#17, #10 og D-#6 blant running backs i samme kategorier. Hans 5,2 yards på løp var mest i ligaen blant spillere med 150+ forsøk. Han hadde også 53 mottatte pasninger for 350 yards og én touchdown, #11, #14 og D-#16 av backs.

Murray erstattet Frank Gore, som ble skadet under NFC Championship-kampen mot Seattle Seahawks, i Pro Bowl 2014. Dette var hans første Super Bowl siden han ankom NFL i 2011. Han hadde fire løp for 25 yards og 25 pasninger for 37 yards, og scoret eventuelt en kampvinnende touchdown på en 20-yards pasning fra Kansas City Chiefs' Alex Smith, som sikret en 22–21 seier for Team Rice. Han ble rangert som #87 på NFL Top 100 Players of 2014.

#### 2014-sesongen

I sesongens første åtte kamper slo Murray Jim Browns rekord fra 1958 for flest kamper med 100+ yards på løp på rad i starten av sesong. Med tanke på hans skadehistorikk vurderte laget å kutte ned på Murrays spilletid, men ettersom han spilte en såpass stor rolle i lagets offensive suksess var det ikke et alternativ.

I uke 1 hadde Murray 118 yards og en touchdown på løp mot San Francisco 49ers. Murray hadde sin fjerde kamp på rad med en touchdown i uke 4 mot New Orleans Saints, da han scoret to touchdowns og hadde 149 yards på løp. To uker senere, i en 30–23 seier over Super Bowl XLVIII-mestrene Seattle Seahawks, løp han for 115 yards og én touchdown. Cowboys' 6 kamper lange seierrekke ble avsluttet av Washington Redskins i uke 8, med et 20–17. tap hvor Murray hadde 141 yards på løp og 80 yards fra pasninger. Uken etter hadde han 79 yards på løp i et 28–17 tap mot Arizona Cardinals, hans første kamp under 100 yards i sesongen. Han spratt tilbake i de neste tre kampene, med 100 yards på løp mot Jacksonville Jaguars, 121 på løp mot New York Giants, og 73 yards og en touchdown på løp mot Philadelphia Eagles. Den 4. desember satte han en personlig sesongrekord med 179 yards og en touchdown på løp i en 41–28 seier mot Chicago Bears.

I uke 15 mot Eagles pådro han seg et brudd i venstre hånd som måtte opereres dagen etter. Han gikk allikevel ikke glipp av spilletid da han stilte til kamp med bandasje uken etter mot Indianapolis Colts. I sesongavslutningen, fremdeles bandasjert, løp han for 100 yards mot Redskins og passerte Emmitt Smiths sesongrekord med Cowboys med 1 845 yards.

Han avsluttet 2014-sesongen med 1 845 yards og 13 touchdowns på 392 løp, samt 416 yards fra pasninger. Cowboys avsluttet sesongen 12–4 og vant divisjonstittelen i NFC East. I divisjonsrunden mot Green Bay Packers hadde han 25 løp for 123 yards, men gav også opp en kostbar fumble i kampen, som Packers vant 26–21. Etter sesongen ble Murray utpekt til NFL's Offensive Player of the Year.

Murray satte en lagrekord med 12 kamper med 100+ yards på løp i en sesong og forbigikk Walt Garrison for syvende plass for yards på løp for Cowboys. Han avsluttet sesongen som beste rusher i ligaen og ble utpekt til All-Pros førstelag og sitt andre Pro Bowl, og hadde sin andre sesong på rad med 1 000 yards. Han ble rangert som nummer fire på NFL Top 100 Players of 2015.

### Philadelphia Eagles

Den 9. mars 2015 ble det rapportert at Frank Gore hadde godkjent en kontrakt med Philadelphia Eagles om å erstatte LeSean McCoy, som nylig hadde blitt byttet til Buffalo Bills. Dagen derpå hadde Gore derimot ombestemt seg, og valgte heller å signere med Indianapolis Colts.

Etter tilbakeslaget kom laget frem til en avtale med Ryan Mathews for en 3-årig avtale. Eagles rettet snart blikket mot Murray, som fremdeles var en free agent. Den 12. mars signerte han en 5-årig kontrakt verdt $42 millioner, og ble gjenforent med sin lagkamerat i college Sam Bradford.

I sin første kamp med Eagles scoret Murray to touchdowns, en på et 8-yard løp og en på 5-yard pasning, mot Atlanta Falcons under en *Monday Night Football*-kamp. Laget ble kritisert for hvor lite de hadde brukt ham. I uke 2 mot Dallas Cowboys, sitt forrige lag, ble han også stanset på bakken med bare to yards på 13 løp, men 53 yards på fem pasninger i et 20–10 nederlag. Hans prestasjon i de to første ukene var den svakeste av en regjerende mester på løp siden Doug Russell for Chicago Cardinals i . Murray var ute i tredje uke med en hamstringsstrekk, mens Mathews løp for 108 yards og Darren Sproles scoret to touchdowns. Til tross for Mathews' suksess ble Murray igjen utvalgt til starter mot divisjonsmotstanderne Washington Redskins uken etter. Han hadde et løp på 30 yards i første kvarter, men avsluttet kampen med 36 yards på 8 løp. Under en 27–7 seier over New York Giants den 19. oktober løp Murray for 109 yards og en touchdown på 22 løp, som skulle bli den eneste kampen han nådde 100 yards på i sesongen.

Med tid begynte Murray å bli frustrert med en offensive line som ikke gjorde det mulig for ham å løpe, og når han først fikk løpe måtte han vanligvis ta ruter som gikk sidelengs snarere enn ned bakken, og at han ikke passet inn i lagets angrepssystem som alltid stilte opp i en shotgunformasjon.

I uke 13 mot New England Patriots ble han degradert til fordel for den mindre og kjappere Darren Sproles. Murray hadde 8 løp for 24 yards, mens Sproles hadde 15 løp for 66 yards og 34 yards på pasninger. Murray skal ha hatt en samtale med eieren Jeffrey Lurie om sin rolle i angrepet på flyturen tilbake til Philadelphia. Murray slet med å få ballen etter at Ryan Mathews returnerte og startet de siste fire kampene. Murray var nummer tre på laget i løp i de neste to kampene, bak Sproles og Mathews, og stilte kun opp for åtte snaps med to løp mot Arizona Cardinals. Han ledet laget i løp i uke 16 mot Redskins (5 løp for 27 yards og en touchdown), men hadde en fumble som ble returnert for en touchdown mens Eagles var på vei til et comeback.

På vei inn i sesongfinalen fikk hovedtrener Chip Kelly sparken, og offensive coordinator Pat Shurmur ble hans midlertidige erstatning. Murray løp for en 54-yard touchdown på sitt første løp og avsluttet kampen med 5,8 yards per løp, hans beste resultat i sesongen. Murray avsluttet sesongen med 702 yards på løp og hadde kun to kamper med 20+ løp, hans laveste siden 2012.

### Tennessee Titans
#### 2016-sesongen

Den 9. mars 2016 ble Murray byttet til Tennessee Titans sammen med Eagles' draft pick i fjerde runde i 2016 mot Titans' draft pick i fjerde runde samme år. I sesongåpningen mot Minnesota Vikings hadde Murray 42 yards på løp og 35 yards og to touchdowns på pasninger i et 25–16 tap. Han hadde sin første kamp med 100+ yards på løp i uke 3, da Titans tapte 17–10 mot Oakland Raiders, med 114 yards og en touchdown på løp. Han presterte det igjen mot Miami Dolphins i uke 5, med 121 yards på løp. Etter kampen mot Dolphins hadde Murray seks kamper på rad med en touchdown, og hadde 100+ yards på løp i tre av dem. I sitt første år med Titans hadde Murray 1 287 yards på 293 løp. Med 12 touchdowns, hvorav 9 var på løp og 3 på pasninger, plasserte ham som nummer seks av running backs i 2016.

Han ble utpekt til sitt tredje Pro Bowl den 20. desember 2016. Han ble rangert som nummer 33 på NFL Top 100 Players of 2017.

#### 2017-sesongen

Murray delte løp med Derrick Henry og en løpsorientert quarterback i Marcus Mariota, og nådde 15 løp kun én gang ut uke 10. Til tross for få sjanse sikret han 115 yards på løp, inkludert en 75-yard touchdown på løp, i en 33–27 seier over Seattle Seahawks i uke 3, og to touchdowns på løp, inkludert en kampvinnende touchdown, i uke 10 mot Cincinnati. Han hadde sin siste kamp i seriespillet i uke 16 mot Los Angeles Rams, med 48 yards og en touchdown på 15 løp samt 11 mottatte yards i ett 27–23 nederlag. Han gikk glipp av sesongavslutningen på grunn av en kneskade. Hans sesongresultater i 2017 var de svakeste i hans karriere, med 659 yards og 6 touchdowns på løp og 266 yards og en touchdowns på 39 mottagelser.

Den 8. mars 2018 ble Murray frigitt av Titans.

### Pensjonering
Murray annonserte at han pensjonerte seg fra NFL den 13. juli 2018.

### NFL-statistikker
#### Seriespill

#### Sluttspill

### Rekorder og priser i NFL
* NFL Offensive Rookie of the Month (November 2011)
* NFL Rookie of the Week (Uke 7, 2011)
* Ledet NFL i yards på løp (2014)
* NFL Offensive Player of the Year (2014)
* Ledet NFL i touchdowns på løp (2014)
* 2x NFC Offensive Player of the Month (september og oktober 2014)
* 6x FedEx Ground Player of the Week
* Nest flest yards på løp i én kamp av en nykommer i NFLs historie (253, 23. oktober 2011 mot St. Louis Rams)
* Første spilleren i NFLs historie til å starte en sesong med åtte kamper med 100+ yards på løp på rad
* 10. flest yards på løp i NFLs historie i én kamp

#### Lagrekorder med Cowboys
* Flest yards på løp i en kamp som nykommer: 253 (23. oktober 2011 mot STL)
* Flest yards per forsøk i en kamp som nykommer: 10,12 (23. oktober 2011 mot St. Louis Rams)
* Flest yards på løp over 3 kamper: 466 (2011)
* Flest forsøk på løp i en sesong: 392 (2014)
* Flest yards på løp i en sesong: 1 845 (2014)
* Flest yards fra scrimmage i en sesong: 2 261 (2014)
* Flest kamper med 100+ yards på løp: 12 + 1 i sluttspill (2014)
* Flest yards per forsøk i en karriere: 4,85
* Flest yards per forsøk i en nykommersesong: 5,47 (2011)
* Flest yards per kamp i en sesong: 115,3 (2014)
* Flest yards samlet i en sesong: 2 261 (2014)

## Karriere etter NFL
I august 2018, en måned etter han pensjonerte seg, ble Murray plukket opp som en kommentator for college football for Fox Sports.

## Trenerkarriere

Den 2. januar 2019 tok Murray en stilling under Kevin Sumlin ved Arizona Wildcats som Running Backs Coach.

Den 27. januar 2020 returnerte Murray til sitt gamle universitet, University of Oklahoma, som running backs coach.

## Personlig liv
Den 20. juni 2013 fikk Murray sitt første barn med skuespiller Heidi Mueller, datteren Savanna June. Paret annonserte sin forlovelse den 19. januar 2015. Murray og Heidi har også en sønn, Parker Ray. Murray stiftet The DeMarco Murray Foundation for å hjelpe familier med kronisk syke barn.

## Se også
*Liste over sesongledere i touchdowns på løp i National Football League
*Liste over sesongledere i yards på løp i National Football League

## Referanser


## Eksterne lenker
*
*Offisielt nettsted
*Profil  for Oklahoma Sooners
*Profil på DallasCowboys.com
*